JohanHeinsen/ENO huggingface dataset:
Den Vest-Sjællandske Avis, 1835-04-07
Fra Van Diemens Land erfarer man, at Nyeseelænderne have overfaldet og plyndret tvende engelske Skibe i deres Havn, ødelagt de engelske Plantager i Cloudy=Bay og forsøgt at myrde den engelske Resident, Busby; et Compagnie europæiske Tropper er derfor sendt derhen fra Nyeholland, forat beskytte Englændernes Liv og de udstrakte Besiddelser de have der. De indfødte Høvdinge synes ikke at have taget nogen Deel i disse Uordener, men deres Myndighed er ikke stor nok til at holde disse barbariske Masser, der for det meeste ere forsynede med Skydegevære, i Tømme. Nyeseeland er i de sidste Aar ved Handelen med Hør og Skibsmaster og som Station for Hvalfiskefangerne blevet saa vigtig for England, at Regieringen vistnok vil bringe ethvert nødvendigt Offer, for at vedligeholde sin Jndflydelse og Roligheden der, hvilket dog kun kan skee ved en militair Besætning, men som tillige lettes betydeligt ved Stammernes indbyrdes Fiendtligheder fra gammel Tid. Det vil om nogle Aar blive til en af de vigtigste engelske Colonier, og dens større Frugtbarhed, saavelsom Indbyggernes større Jntelligents og Modtagelighed for Civilisation ville snart hæve den over Nyeholland. – Missionernes Theokratie paa Sandwichøerne synes at nærme sig sin Ende. Man kiender Civilisationens og Riigdommens hurtige Fremskridt paa disse Øer ved Handelen med Sandeltræe, som de førte til de chinesiske Markeder. Men for fem eller sex Aar siden begyndte dette Hielpemiddel at slaae dem feil, da de havde udhugget Skovene. De lagde sig derfor efter Dyrkningen af Sukkerrør, hvilket Missionerne forbøde dem, fordi de frygtede, at Tilberedningen af Rum skulde forføre dem til Drukkenskab. Da Handelen med de talrige, hos dem landende Hvalfiskefangere er det eneste Middel, Jnsulanerne have, til at forskaffe sig europæiske Fornødenheder med, saa begyndte de nu, at dyrke Tobak, hvilket tilbød dem et sikkert og indbringende Tuskmiddel; ved denne Leilighed begyndte de ogsaa selv at røge. Men Missionerne fandt, at Piben var et høist umoralske Jnstrument, og de udstedte derfor den Befaling, at alle Piber skulde afleveres i Missionshusene, og at Jndvaanerne skulde love, ei at ville røge og at udrive alle Tobaksplanter. Paa de smaae Øer underkastede man sig Decretet, men Beboerne af Woahu, den største Øe, modsatte sig. Det var at ønske, at man vilde sende fornuftige mähriske Brødre derhen, istedetfor disse fanatiske Methodister, der ved deres blinde og urimelige Strenghed giøre Kristendommen og den europæiske Civilisation forbadte; Jndbyggerne blive herved kastede tilbage i et slemmere Barbarie end deres oprindelige.
Den Vest-Sjællandske Avis, 1835-04-07
Sir J. Stirling, Gouverneuren af Kolonien ved Svanefloden, er ankommet dertil, og har medbragt den Efterretning, at den engelske Regiering vil for Fremtiden betale Koloniens Civil- og Militair=Administration Krigsfolkenes Antal skal fordobbles, for at beskytte Kolonisterne mod de Jnd fødtes bestandige Angreb. Kolonial-Forsamlingen har faaet Ret til at udskrive Localskatte, for dermed at anlægge Veie og befordre nye Kolonisters Jndførelse o. s. v., og man haaber, at Kolonien, dens ugunstige Localitet uagtet, dog vil hæve sig.
Den Vest-Sjællandske Avis, 1835-04-07
- Den nye Kolonie ved St. Georgs Sund i Syd Australien trives fortreffeligt; den har hidtil ikke foraarsaget Moderlandet noget Slags Omkostninger, og Planteurerne staae paa den bedste Fod med de Jndfødte.
Den Vest-Sjællandske Avis, 1835-04-07
Fra Christiania berettes under 23de Marts. Det Kongl. norske Regierings=Departement for Kirke- og Underviisnings=Væsenet har under Dags Dato kundgjort en Opfordring til enhver Bestyrer af noget Embeds-Archiv, af nogen offentlig Bogsamling eller af hvilketsomhelst offentligt eller privat Jnstitut, saavelsom enhver Privatmand i Landet, der maatte være i Besiddelse af noget gammelt Haandskrift eller sieldent Aftryk af gamle norske Love, at giøre derom foreløbig Anmeldelse til de respective Autoriteter, for at den til Lovsamlingen bestemte Commission kan paa sin Regning lade saadanne Documenter komme til Afbenyttelse.
Den Vest-Sjællandske Avis, 1835-04-07
Der berettes fra Stockholm under 16de Marts J en til Hs. Majestæt Kongen under 27de Januar d. A. indgivet underdanig Skrivelse have Hs. Excellence Justits- og Statsministeren, Grev Rosenblad, General-Lieutenant, Grev B. Fr. Sparre, Biskop Doctor af Wingaard, Ordens Biskop, Doctor Wallin, Sognepræsten Doctor Petterson og Grossereren Keyser anmeldt, at de vare sammentraadte forat stifte en Jndretning, som findes i de sleste andre civiliserede Lande, men hidtil savnedes i Sverrig, for at udbrede Christendommens Kundskab og Velgierninger til de talrige Folkeslag, som endnu ikke ere blevne deelagtige deri; tillige anholdt de om naadigst bifaldelse af et vedføiet Forslag til Love for dette Selskab. Under afvigte 27de Februar har Hs. Majestæt i Naade tilladt, at dette MissionsSelskab maa stiftes for den protestantiske Bekiendelses Udbredelse, samt har i dette Øiemed bekræftet de foreslaade Love. Ulykker.
Den Vest-Sjællandske Avis, 1835-04-07
Om Natten imellem den 5te og 6te Marts bleve i Dalen Patznam i Tyrolen to Bygninger, hvori Personer med 48 Kreature opholdt sig, aldeles ødelagt af en Lavine; kun 3 Personer og 4 Kreature bleve frelste. J Tyrolen er denne Vinter falden en overordentlig Mængde Snee. – J Olbernhan Sachsen sprang den 6te Marts en Krudtmølle i Luften med 75 Centner Krudt. 12 Bygninger som stode i Nærheden af den ere næsten blevne aldeles ødelagte. Der var kun en Arbeidsmand i Møllen da den sprang, som tilsatte derved Livet. – En Greve, af en riig ungarsk Magnatfamilie, Franz Beleznay i Pesth. førte en uordentlig Levemaade og kom i Gield, hvorfor hans ældre Broder Johann bevirkede, at har blev sat under Formynder. Den 19de Marts Kl. om Eftermiddagen begav Greve Franz sig til sin Broder med 5 ladte Terzeroler og forlangte af ham, at han skulde hæve Formynderskabet, og da denne vægrede sig derved, saa stod han sin Broder i Underlivet, dennes Kone i Brystet, og en tilstædeværende Comitats=Betient med to Kugler i Armen og Underlivet, denne er allerede død. Han kjørte derpaa uhindret hiem i sin Flaker og blev derpaa arresteret.
Den Vest-Sjællandske Avis, 1835-04-07
En yngre Broder af Morderen dræbte sin egen Fader og blev halshugget. Efter de ungarske Love bliver Haanden først afhugget paa en Fader, eller Brodermorder, inden han bliver halshugget. – Den 20de Marts traadte den forrige Advocat Stanislaus Malinnowski i Warschau, ind i Præsidentens for Civiltribunalet Brozowskis Arbeidsstue, som sad ved sit Skriverbord tilligemed to Underembedsmænd, greb ham om Hovedet og skar næsten Halsen reent over paa ham med en skarp sleden Kiøkkenkniv; Præsidenten døde paa Stedet; hans Familie opholdt sig just i et Sideværelse. Forbryderen har tilstaaet, at hans Bevæggrund til Mordet var Hævn. - For Retten i Manz er Magaretha Jager, født Toll, et Tienestefruentimmer dømt til Døden for at have forgivet 8 Personer af sine Slægtninge, hvoriblandt hendes Fader og Moder, hendes Mand og 5 Døttre hun selv har bragt til Verden; og ligeledes Sibille Catharina Renter for at have, forledet af hende, forgivet sin Mand. Jngen ahnede noget om de af Magaretha Jager begaaede Mord, men Samvittigheds angsten drev hende til at bekiende den. Hun foregiver, at en Aand havde viist sig for hende, og sat hende i den dødeligste Skræk
Den Vest-Sjællandske Avis, 1835-04-07
Indenlandske Efterretninger. Kiøbenhavn den 3die April. Under 23de Marts har Hs. Majestæt Kongen udnævnt Ridder af Dannebrogen og Dannebrogsmand, Medlem af Directionen for Statsgielden og den synkende Fond, Conferentsraad Nicolay Abraham Holten, til Commandeur af Dannebrogen; samt Medlem af bemeldte Direction, Etatsraad Wilhelm Ferdinand Jonhsen, til Ridder af Dannebrogordenens 4de Klasse.
Den Vest-Sjællandske Avis, 1835-04-07
Den 31te Marts om Eftermiddagen holdt det Kongl. Akademie for de skiønne Kunster sin høitidelige Forsamling. Efterat Akademiets høie Præses, Hs. Kgl. H. Prins Christian, tilligemed Æresmedlemmerne, havde taget Skolerne med de udstillede Arbeider i Øiesyn, tog Forsamlingen Sæde i den smagfuldt oplyste Figursal, hvor Sekretairen, Hr. Prof. og Ridder Thiele, oplæste den aarlige Beretning om Akademiets Virksomhed i det forgangne Aar, hvilken, som sædvanligt, sluttedes med Navngivelsen af de Elever og Lærlinge, der have giort sig fortiente til Præmier og Belønninger. Man erfarer heraf, at Medailleur Krohn, der, som bekiendt, besvarede den i 1855 for Guldpræmieconcursen udsatte Opgave: En Medaille til Ære for Johan Hermann Wessel som komisk Digter, nu er bleven tilkiendt Akademiets store Guldpræmie for Udførelsen, af denne Medaille. – Følgende Artister og Elever, hvem Medailler og Opmuntringer for deres udviste Talent, Flid og Fremgang vare tilkiendte, nødde den Ære at modtage disse af Hs. Kongl. Høiheds, Akademiets høie Præsides, egen Haand: Af Bygnings skolen: N. S. Nebelong, Æresmedaillen i Architekturen; af Modelskolen: J. A. Jerichau, den store Solvmedille, og C. A. Füssel, A. J. Kolberg, C. J. Rosent, D. C. Dreyer, F. F. Helsted og P. J. Krez, den mindrer Sølvmedaille, i Ornamentfaget: C. C. Kosche, H. C. Thyberg og A. Michelsen den i dette Fag udsatte Præmie, hver et Expl. af Prof. HetschsElementarstudier i Ornamentaget. (Kbhvnsp.)¬
Den Vest-Sjællandske Avis, 1835-04-07
J Torsdags holdtes i det østerrigske Gesandtskabs=Kapel Siælemesse for høisalig Keiser Frands, hvilken bivaanedes af D. K. H. Prindserne Christian og Ferdinand, D. D. Prinserne af Hessen, Statsministrene, det diplomatiske Corps og flere høie Stats Embedsmænd. - Siælemessen var foranstaltet af Baron v. Langenau, og i samme deeltoge tillige de hertil i forrige Uge, med Budskabet om Keiserens Død og hans Efterfølgers Thronbestigelse, hidkomne overordentlige Gesandter Greverne Esterhazy og Zichy(S. Bl.) Rappos første Forestilling Søndagen den 29de Marts var ikke saa talrigt besøgt, som den uden Tvivl vilde være bleven, hvis den iforveien havde været bekiendtgjort paa sædvanlig Maade. Denne Kunstner, der, siden sin sidste Nærværelse her, har udviklet sin overordentlige Styrke og Behændighed i en forbausende Grad og derhos tilegnet sig den Gratie og Aplomb, der først giver enhver Art af Kunstproduction sin Fuldendelse, fyldestgiorde, ved hver af de interessante Kunststykker, han gav til Bedste, baade som Jongleur og Athlet, de hvispændte Forventninger, og erhvervede sig et almindeligt og stormende bifald - Onsdagen derpaa gav han sin næste Forestil(S. Bl.) ling.
Den Vest-Sjællandske Avis, 1835-04-07
Ochlenschlagers nye Drama: "De italienske Røvere, er med eenstemmigt og stærkt Bifald opført paa det kongelige Theater.
Den Vest-Sjællandske Avis, 1835-04-07
Befordringer og Afgang. Under det danske Cancellie: Den 27de Marts er Exam Juris J. W. Torne beskikket til Birkedommer og Skriver ved Baroniet Lehns Birk, den 28de, Conferentsraad, Generalpostdirekteur og dirigerende Medlem af Direktionen for den almindelige Pensionskasse, C. W. Lange, Storkors af Dannebrogen og Dannebrogsmand, udnævnt til Geheimeconferentsraad; Overauditeur og Auditeur ved Livgarden til Hest samt ved 2det Livregiment til Fods, S. Selmer, beskikket til sur num nerair Assessor i Kiøbenhavns Politieret.
Den Vest-Sjællandske Avis, 1835-04-07
Under Rentekammeret: Den 22de Marts er Kammerjunker og dimitteret Ritmester C. A. v. Wind, Ridder af Dannebrogen, forundt Hofjægermesters Charakteer.
Den Vest-Sjællandske Avis, 1835-04-07
Kiøbenhavns Børs den 3die April 1835. Cours. Hamborg 2 Mk. - a vista 207 1/2. Species 207. (den 3die April 1834, 207.) Disconto 4 pCt. - Species solgte til 12 Mk. 6 3/4 s. (i Fior 12 Mk. 6 1/4 s.) Kongelige Obligationer, uden Renter i Bco. 89 1/4 a 89 1/2. Dito uden Renter i Sedler 92 1/2 a 95. (i Fior 90 1/2 91.) Nationalbank Obligationer (af Laanet den 2den Februar. 1820) i rede Sølv 202 a 102 1/2 Dito i Sedler 105 1/2 a 106 Rbd. Norske Speciesedler 175 1/2 a 176 (i Fior 164 1/2 a - Svenske Sedler 47 1/2 a 47 3/4 s. pr. 1 Rdlr. Rigsgield. 3 pCt. engelske Laan ved Wilson & Comp. 74 1/2 a - Norske Laan til 4 pCt. Bco. (afsluttet den 21de Juni 1834) 101 1/2 a Dito dito i rede Sølv 101 1/2 a – Dito dito til 4 pCt. 101 a 101 1/2 Nye dito dito i rede Sølv til 4 pCt. 101 1/2 4 pCt. uopsigelige norske Stats=Obligationer, lydende paa norske Species. - 4 pCt. Rigsbank-Obligationer, Renten pr. 6te Januar, 101 1/2 a 102 - Rbd. rede Sølv.
Den Vest-Sjællandske Avis, 1835-04-07
Kiøbenhavns Torvepriser den 3die April Rug, Td. . . . 3 Rbd. 4 Mk. 8 s. a 4 Rbd. - Mk. 8 s. Hvede, Td. . . 4 Rbd. 1 Mk. 8 s. a 4 Rbd. 2 Mk. 8 s. Byg, 221., Td. 3 Rbd. - Mk. - s. a 3 Rbd. 1 Mk. - s. Byg, Hr., Td. 2 Rbd. 5 Mk. - s. a 3 Rbd. - Mk. - s. Havre, Td. . . 2 Rbd. 4 Mk. - s. a 2 Rbd. 5 Mk. - s. Ærter, Td. . . 4 Rbd. 3 Mk. - s. a 5 Rbd. 1 Mk. - s. Flesk, røget, Lp. 1 Rbd. 2 Mk. - s. a 1 Rbd. 3 Mk. - s. Flesk, grons., Lp. 1 Rbd. 2 Mk. - s. a 1 Rbd. 2 Mk. 12 s. Smør, Pd. . . - Rbd. 1 Mk. 6 s. 4 - Rbd. 1 Mk. 8 s. Æg, Snesen. - Rbd. 1 Mk. 2 s. a - Rbd. 1 Mk. 3 s. Giær, Pd. . . . - Rbd. - Mk. 8 s. a - Rbd. - Mk. 10 s. Siell. Smør, Td. 42 Rbd. - Mk. - s. a 52 Rbd. - Mk. - s.
Den Vest-Sjællandske Avis, 1835-04-07
Korsøer Skibsliste. Jndkomne fra 30–31te Marts: Skpr. J. Paulsen af Rudkiøbing, fra Rudkiøbing, med Flyttegods. S. S. Terkelsen af Fanøe, fra Nestved, med Kornvare. C. J. Weber af Ærøe, fra Ærøeskiøbing, ballastet. P. Egholm af Korsøer, fra Nyekiøbing, med Tømmer C. Hansen af Weile, fra Weile, med Flyttegods. J. Paulsen af Rudkiøbing, fra Rudkiøbing, med Køer.
Den Vest-Sjællandske Avis, 1835-04-07
Udgaaede fra 30te Marts til 3die April: Skpr. J. Paulsen af Rudkiøbing, til Rudkiøbing, ballastet. N. Petersen af Flensborg, til Flensborg, med Kornvare. Graack af Halsteen, til Nakskov, med Kartofler. J. Pauelsen af Rudkiøbing, til Rudkiøbing, ballastet. S. S. Terkelsen af Fange, til Antwerpen, med Kornvare. C. J. Weber af Ære, til Norge, med Kornvare. H. Larsen af Skaarupper, til Svendborg, med Kartofler. C. Hansen af Weile, til Weile, med Flyttegods. J. Haagensen af Korsøer, til Lübeck, med Hør= og Kloverfrøe.
Den Vest-Sjællandske Avis, 1835-04-07
Kallundborg Skibsliste. Jndkomne fra 1929de Marts. Skpr. C. Petersen af Svendborg, fra Svendborg, ballastet. J. R. Dowson af Lynn, fra England, ballastet. S. L. Aarøe, af Sandefjord, fra Sandefiord, med Trælast. O Rasmussen af Sandefjord, fra Norge, med Trælast. P. Petersen af Østerriser, fra Norge, med Jern og Trælast. E Nielsen af Østerriser, fra Norge, med Trælast. C. Michelsen, af Kallundborg, fra Kiøbenhavn, med Stykgods. E. Paulsen af Dragøe, fra Kiøbenhavn, med Stykgods. N. Bendixen af Weile, fra Weile, med Brænde.
Den Vest-Sjællandske Avis, 1835-04-07
Udgaaede fra 1929de Marts: Skpr. C. Petersen af Svendborg, til Kiøbenhavn, med Kornvarer. J. R. Dowson, af Lynn, til England, med BygE. Paulsen af Dragøe, til Malmøe, med Kartofler. Kruuse af Maasholm, til Kiel.
Den Vest-Sjællandske Avis, 1835-04-07
Reisende imellem Kallundborg og Aarhuus. Fra 30te Marts til 2den April. Til Aarhuus: Qvæghandler Michelsen; Landmand Cirsowius, Kbmd. Lorenzen og Salomon, Kammerj. v. Bardenfleth; Justitsraad Neckelmann, Stud. Stitting; Strømpeh. Pedersen; Vognmand Sørensen, Meierieforpagter Grell.
Den Vest-Sjællandske Avis, 1835-04-07
Beltpassage. Fra 35te April. Til Fyen. Mad. Hertz; Ritm. Quaalen; Lieut. Clausen og Troyels, Hofjægermester, Baron Holstein, Klædefabr. Koch; Stud. Theol. Thygesen; Hesteh. Bierring; Handelsf. Bing; Cand. Pharm. Friis, Mad. Borchsenius og Søster; Forp. Mariboe med Familie, Pastor Skau og Kone, Jomfrue Hansen; Cand. Pharm. Boegh og Kone. Til Sielland: Kbd. Steinfurth; Propr. Clausen; Frue Drohse; Jmfr. Bodiker og From; Postmester Fibiger; Handelsf. Bechevold; Stud. Ph. Carlsen; Kbmd. Kantor, Hr. A. L. Klein; Discipel Hansen; Handelsbet. Lorentsen.
Den Vest-Sjællandske Avis, 1835-04-07
AVERTISSEMENTS. Til Eftersyn er henlagt hos Bogtrykker Magnus og Jnstitutbestyrer Wellejus, i Slagelse, Prøveblade til Subskription, paa: Meyers Universum, med dansk Text, oversat af Hr. Professor, Ridder Oehlenschläger. Dette Værk indeholder nøiagtige Afbildninger i Staalstik med vedføiede Beskrivelser over de mærkværdigste Gienstande af Naturens og Konstens Riger. – Hvis Nogen maatte foretrække den tydske Original eller Oversættelse i et afde andre levende Sprog, kan samme ogsaa forskaffes.
Den Vest-Sjællandske Avis, 1835-04-07
Psalmebøger, indbundne i Saffian og med forgyldt Snit, passende for Confirmanter, er indsendt til Forhandling hos Bogtrykker Magnus i Slagelse.
Den Vest-Sjællandske Avis, 1835-04-07
Jfølge tagen Bestemmelse ved en Skiftesamling i Kiøbmand H. C. Kleins Opbudsboe, blive de det ommeldte Boe tilhørende faste Eiendomme i og ved Slagelse stillede til Bortsælgelse ved tre offentlige Auctioner, hvoraf de tvende første afholdes paa Slagelse Raadstue Fredagen den 24de April og 8de Maji de A., Eftermiddag Kl. 3, og den tredie Auction i Gaarden, Matr. Nr. 54, paa Hiørnet af Slagelse Smedegade og Skovsøegade Fredagen den 22de Mai d. A., Eftermiddag Kl. 3. Eiendommene, der agtes bortsolgte, bestaae af: 1. Gaarden Matr. Nr. 54, paa Hiørnet af Slagelse Smedegade og Skovsøegade, bestaaende af: a. et Forhuus til Gaden paa 18 Fag, Egebindingsværk, indrettet til Beboelse og Krambod, be en Sidelænge paa 19 Fag, Egebindingsværk, indrettet til Brændeviinsbrænderie og Bryghuus; c en Tverlænge paa 9 Fag, indrettet til Pakhuus m. m.; d. en Sidelænge paa 23 Fag, indrettet til Stald; c. en Sidelænge paa 12 Fag, 2 Etager høi, indrettet til Karlekammer og Pakkammer; f. en Side længe paa 5 Fag, indrettet til Vognremise. – J Salget af denne Eiendom, hvis Bygninger under den almindelige Brandforsikkring for Kiøbstæderne ere assuerede for 8, 170 Rbd. Sølv følger det i Gaarden værende, og til et Brændeviinsbrænderies Drivt fornødne Inventarium samt en Grundtaxtjordlod i Byens Mark af Hartkorn 1 Tde. 1 Skp. 2 Fdkr. 1/5 Alb. En Jordlod, beliggende paa Slagelse Kiøbstads Grund, af Areal 22 Tdr. Land og af Hartkorn 3 Tdr. 7 Skpr. Fdkr. og 2 Alb. Conditionerne for Salget af disse Eiendomme, der forsøges borsolgte enten samlede eller adskilte saaledes, som de under No. 1 & 2 ere anførte, ligesom ogsaa sidstnævnte Eiendom forsøges solgt i tvende ligestore Dele, ligge fra den 8de Dag af forinden 1ste Auction til Eftersyn paa mit Comptoir, og bemærkes det, at Gaarden er særdeles fordeelagtigt situeret som en Kiøbmand eller anden Næringsdrivende. Denne Bekiendtgjørelse tiener tillige vedkommende Panthavere til fornøden Efterretning, i Overeensstemmelse med Placaten af 22de April 1817. Slagelse, den 29de Marts 1835. Sylow.
Den Vest-Sjællandske Avis, 1835-04-07
Mandagen den 27de April førstkommende og følgende Dage, bliver paa Ydernæssegaard ved Restved, ifølge Reqvisition af Fæsteren af bemeldte Gaard, Hr. Hesse, i Anledning af, at han fratræder Gaarden, ved offentlig Auction bortsolgt en betydelig Deel Ind- og Udboe, bestaaende af Meubler, Sengklæder, Porcellain, Avlsredskaber, Vogne, Seletøier m.v., samt Kreaturer, nemlig circa 50 Stkr. Qvægshoveder, 8 Heste, 90 Stkr. Faar og 20 Stkr. Sviin. Auctionen begynder hver Dags Formiddag Kl. 10. Med Hensyn til det foreløbigen indrykkede Avertissement af 17de d. M., bemærkes, at efter nærmere tagen Bestemmelse, vil kun blive givet Credit til St. Hansdag dette Aar. Trykte Cataloger kunde erholdes paa Undertegnedes Contoir, 8 Dage forinden Auctionen. Nestved den 28de Marts 1835. M. S. Schønheyder.
Den Vest-Sjællandske Avis, 1835-04-07
Onsdagen den 15de April førstkommende, Formiddag Kl. 10, bliver ved Auction, som afholdes paa Slagelse Postgaard, efter Begiæring af Avlsbruger M. Larsen, bortsolgt et Partie Havre paa 2 a 300 Tdr., samt endeel Boehave; hvilket bekiendtgiøres, med Tilføiende, at vederhæftige Kiøbere gives 3 Maaneders Credit. Slagelse den 30te Marts 1835. S. Fog Løvenborg
Den Vest-Sjællandske Avis, 1835-04-07
Tirsdagen den 14de dennes, Formiddagen Kl. 9, og mueligen følgende Dag, lader Hr. Baron von Løvenskjold paa Løvenborg ved offentlig Auction bortsælge endeel Senge, Sengklæder, Speile, Mahognie og andre Meubler, Porcellain, Fajance, Plateaus, Lampetter og Lysekroner, pletterede og Kobbersager, Glas, pletterede Lysestager, Bøger, navnligen geistlige Værker, Kobberstykker, Skabe, store Spiseborde og andet Huusgeraad, Jernvarer samt endeel Planker til Meubler &c. a; hvilket herved til alle Lysthavendes Efterretning bekiendtgiøres. Baroniet Løvenborg Birks Contoir i Holbek den 3die April 1835. Lynge.
Den Vest-Sjællandske Avis, 1835-04-07
Tirsdagen den 21de April afholdes offentlig Auction over følgende Effecter i Sorøe Academies Skove: 1) Et Partie Naaletrætommer og Rafter i Alstedskov og Sønderskovens 8de Afdeling; endeel Udhug- Top- og Ellebrændsel i Alstedskov og i Sønderskovens 10de, 11te, 12te, 13de og 14de Afdeling; udi sidstbemeldte ligeledes endeel Espeblækker og Sparretræer, 25 Favne tort Bogebrænde i meerbemeldte Alstedskov og endeel dito ved Skovfoged Rygaars. Modestedet er ved Skovfogedhuset. i Alstedskov og Auctionens Begyndelse Kl. 9 om Formiddagen. 2) Endeel Naaletrætømmer, Lægter og Rafter, og ligeledes et Partie Bøge=Udhus=Brændsel i Grydebierg, hvis Salg begynder Kl. 1 om Eftermiddagen ved Stormshuset. 3) Barken til Aftagelse paa Roden af adskillige Egetræer i Tersløse Bøgeskov, Nordskov, Enemærke, Biernede Skov, Sønderskovens 8de, 9de og 14de Afdeling; 100 Favne tørt Bøgebrænde i Nordskov og Gyrstinge store Bøgeskov, samt circa 40 Favne dito grønt i lille Bøgeskov; 50 Favne tørt dito, og circa 40 Favne Knippelbrænde fra sidste Vinter ved Lundehuset; endeel Udhug Top- og Ellebrændsel i Sønderskovens 1ste til 9de Afdeling, i Fredskov, Horsebog og Høibierg Skov. Møde gives ved Sorøe Tingsted, Kl. 3 om Eftermiddagen, og forsaavidt Tiden ei skulde tillade at slutte Auctionen den 21de, fortsættes den den 22de Kl. 10 om Formiddagen paa samme Sted. Sarauw.
Den Vest-Sjællandske Avis, 1835-04-07
Tirsdagen den 14de dennes, om Formiddagen Kl. 11, afholdes ved Ravneberg Bye i Nærheden af Gyldenholm offentlig Auction over endeel Egetræer paa Roden. Mødestedet er hos Gaardmand Lars Madsen i Navneberg. Gunderslovholm den 4de April 1835. C. Mourier.
Den Vest-Sjællandske Avis, 1835-04-07
At Jndleveringstiden for Breve til Befordring med den Kongelige Brev- og Personpost, efter den Kongelige Generalpostdirections Bestemmelse, ved dette Contoir er fastsat saaledes, nemlig: For den udgaaende: Mandag og Fredag Aften fra Kl. 6 til Kl. 9, og for den indgaaende: Mandag og Onsdag Eftermiddag fra Kl. 4 til Kl. 7: bekiendtgiøres herved til de Corresponderendes Efterretning. Slagelse Postcontoir den 5te April 1835. Krebs.
Den Vest-Sjællandske Avis, 1835-04-07
Hos Kiøbmand Buch i Korsøer erholdes Korn gjort i Malt mod en Betaling af 3 Mk. pr. Tønde.
Den Vest-Sjællandske Avis, 1835-04-07
Paa Moerup pr. Sorøe er et Partie engelsk Raigræsfrøe, tilkiøbs, naar man henvender sig til Undertegnede. Reerup den 1ste April 1835. D. C. Gram.
Den Vest-Sjællandske Avis, 1835-04-07
Tærske Maskiner.
Den Vest-Sjællandske Avis, 1835-04-07
Undertegnede, der i Aar som foregaaende Aaringer forfærdiger Tærskemaskiner, anbefaler sig med solide og gode Tærskemaskiner, der forene 2de Halmrystere, tærsker og ryster reent, af god Sæd, fra 2 til 4 Tdr. i Timen, eftersom Sæden giver godt eller slet, og drives ved 2 gode eller 3 smaae Heste, til den bestemte Priis 120 Species, for hvilken den tillige opsættes. Disse Maskiner ere saa solide, at Undertegnede for 15 Rbdlr. rede Sølv aarlig vil paatage sig at vedligeholde og istandsætte al den Bræk og Skade, der end- ogsaa ved rask Brug kan indtræffe, og saa hurtigt som muligt, naar han derom underrettes. Endvidere bemærkes, at disse Maskiner ikke have nogen Berørelse med nogen Bygning, at de kunne opsættes paa frie Mark, at Maskinen arbeider staaende pad 4 Hiul; hvorved størstedelen af Maskinen, blot ved et Par Hestes Forspand strax kan henføres et andet Sted. – En mindre uden Halmrystere, der arbeider i samme Forhold, som 2 smaae Heste, kan erholdes for 145 Species. Anbefalende Attester fra dem, der forhen have faaet Tærskemaskiner hos mig, kunne forevises. Enhver som attraer en saadan Maskine, vil behage snarest muligt at henvende sig til Undertegnede. Næblerød den 31te Marts 1835. A. Wildt, Mecanikus og Gaardfæster.